બાદમાં કેપ્ટન સ્ટીવ સ્મિથ અને ડેવિડ વોર્નરે ફરી એક વાર ઇનિંગને ટ્રેક પર લાવવાનો પ્રયાસ કર્યો હતો, પરંતુ કેપ્ટન સ્ટીવ સ્મિથ (16)ને કેદાર જાધવે એલબીડબ્લ્યુ આઉટ કરતા મહેમાન ટીમની બીજી વિકેટ પડી હતી. સ્મિથના આઉટ થયા બાદ ડેવિડ વોર્નરે પણ ભૂલ કરી બેઠો હતો અને 53 રન બનાવીને ટીમના 112 રનના સ્કોરે આઉટ થઈ ગયો હતો. વોર્નર આઉટ થયા બાદ અક્ષરે તેની બીજી જ ઓવરમાં હેન્ડ્સકોમ્બને રહાણેના હાથે કેચઆઉટ કરાવ્યો હતો. આ દરમિયાન ઓસ્ટ્રેલિયાનો સ્કોર 118 રને ચાર વિકેટ હતો. જોકે ટ્રેવિસ હેડ (42) અને મારકસ સ્ટોયનિસ (46)એ પોતાની સૂઝબૂઝથી ટીમની બાજી સંભાળી હતી. બંને બેટ્સમેને પાંચમી વિકેટ માટે 87 રનની મહત્ત્વપૂર્ણ ભાગીદારી નોંધાવી હતી. ઇનિંગના અંતે ઓસ્ટ્રેલિયાની ટીમ નવ વિકેટ ગુમાવીને 242 રન કરી શકી હતી.